tomron87/hebrew-wikipedia-sentences-corpus huggingface dataset:
האריס ממשיך בבחינת טבעה של האמונה עצמה, מאתגר את התפיסה שאנו יכולים ליהנות מחופש אמונה בכל מובן, וטוען כי "אמונה היא מקור של פעולה בפוטנציה".
במקום זאת הוא טוען שכדי להיות שימושיות, אמונות חייבות להיות גם קוהרנטיות מבחינה לוגית וגם מייצגות באמת את העולם האמיתי.
אם האמונה הדתית לא מצליחה לבסס את עצמה בראיות אמפיריות, האריס משווה את הדת לסוג של מחלת נפש, שלדבריו "מאפשרת לבני אדם נורמליים לקצור את פירות הטירוף ולחשיב אותם כקדושים".
אחת הטענות המרכזיות של האריס מול הדת היא שבעלי האמונה מתנגדים להתפתחות ושינוי.
לטענתו ההתמקדות שלהם בטקסטים עתיקים גורמת להם להעתלם מתובנות מצטברות ששינו את העולם.
בכל תחום אחר אנו משנים את השקפותינו לאור נתונים חדשים.
רק הדת מתגאה בכך שהיא נשארת ללא שינוי.
האריס מכיר בכך שיש כוהני דת שמנסים להתאים את האמונה שלהם לרוח הזמן.
עם זאת האריס מתנגד לכך בטענה שמדובר בסוג של פתיונות שמקשים עלינו לראות את אחיהם המסוכנים.
המאמינים האמיתיים לפי האריס הם הפונדמנליסטים ואלו רוצים להחזיר את החברה אלפי שנים לאחור.
האריס מבצע סקירה קצרה של הנצרות לאורך הדורות, בוחן את האינקוויזיציה ורדיפות של מכשפות ויהודים.
לטענתו, דבר זה רחוק מלהיות סטייה מהדת, עינוי האפיקורסים היה לדבריו ביטוי הגיוני של הדוקטרינה הנוצרית – כך שהיא הוצדקה באופן ברור על ידי אנשים כמו אוגוסטינוס הקדוש.
הוא מרחיק אף מעבר לכך וטוען כי האנטישמיות הנוצרית לאורך ההיסטוריה יצרה את ההשראה לשואה.
"במודע או לא", הוא אומר, " הנאצים היו סוכני דת".
בין ההיבטים השנויים במחלוקת של הספר ישנה הערכה וביקורת בלתי מתפשרת על האיסלאמיזם, שהאריס מתאר כ"כת מוות".
הוא טוען כי קיים קשר ברור בין הוראה אסלאמית לזוועות טרור כמו 9/11. הוא מספק אישושים לקשר הזה באמצעות ציטוטים מהקוראן הקוראים לשימוש באלימות.
הוא גם מציג נתונים ממרכז המחקר פיו, בטענה שהדבר מראה שאחוזים משמעותיים מהמוסלמים ברחבי העולם יצדיקו פיגוע התאבדות כטקטיקה לגיטימית.
בהתקפה על מה שהוא מכנה "חוסר היגיון שמאלני", האריס מותח ביקורת על נועם חומסקי, בין היתר על כך שהפגין, לדעתו, נכונות לא הגיונית להטיל את כל האשמה על עמדות כאלה על מדיניות החוץ של ארצות הברית .
עם זאת, האריס מבקר גם את תפקידו של הימין הנוצרי בארצות הברית, בהשפעה על תחומים כמו מדיניות תרופות, מחקר בתאי גזע עובריים ומניעת איידס בעולם המתפתח.
במה שהוא רואה כסחיפה מתמדת לעבר תיאוקרטיה, האריס מותח ביקורת חריפה על דמויות מובילות הן מבית המחוקקים והן ממערכת המשפט על מה שהוא תופס ככישלון בלתי מעורער בהפרדת הדת והמדינה.
"לא רק שאנחנו עדיין אוכלים את הפסולת של העולם העתיק", הוא טוען, "אנחנו זחוחים לגבי זה".
לאחר מכן, האריס ממשיך ומתאר את מה שהוא מכנה "מדע של טוב ורע" – גישה רציונלית לאתיקה, שלטענתו חייבת להיות מבוססת בהכרח על שאלות של אושר וסבל אנושיים.
הוא מדבר על הצורך לקיים "קהילות מוסריות", מיזם שבו הוא מרגיש שהזהות המוסרית הדתית הנפרדת של "המושלים" וה"ארורים" אינה יכולה לשחק תפקיד.
אבל האריס מבקר את עמדת הרלטיביזם המוסרי, וגם כלפי מה שהוא מכנה "הבחירה הכוזבת של הפציפיזם ".
בקטע שנוי במחלוקת אחר, הוא משווה את השאלות האתיות שהעלו נזקים נלווים ועינויים במהלך מלחמה.
הוא מסיק שהנזק הנלווה בעייתי יותר מבחינה אתית.
"אם אנחנו לא מוכנים לענות, אנחנו צריכים להיות לא מוכנים לנהל מלחמה מודרנית", מסכם האריס.
לבסוף, האריס פונה לרוחניות, שם הוא שואב במיוחד את השראתו ממנהגי דתות המזרח.
הוא כותב שהיו מיסטיקנים במערב ומכנה כמה מאותם "גברים ונשים יוצאי דופן", כמו מייסטר אקהרט, יוחנן מהצלב, תרזה מאווילה, סרפים סארובסקי, אבל לפי האריס, ככל שזה נוגע לרוחניות מערבית, "נראה שעמדנו על כתפי הגמדים".
הוא דן בטבעה של התודעה, וכיצד ניתן לגרום לתחושת ה"עצמי" שלנו להיעלם על ידי שימוש בטכניקות של מדיטציה.
האריס מצטט ממיסטיקנים מזרחיים כמו פדמאסמבהאבה ו-Nisargadatta Maharaj, אך הוא אינו מודה בשום אלמנט על-טבעי בטיעונו –לטענתו "המיסטיקה היא מפעל רציונלי, דת איננה." בהמשך הוא מרחיב: "למיסטיקן יש סיבות לאמונות שלו, והסיבות הללו הן אמפיריות".
הוא קובע כי ייתכן שחווית העולם תעבור "טרנספורמציה קיצונית", אך עלינו לדבר על האפשרות במונחים רציונליים.
בביקורת הספר ב"אינדיפנדנט ", יוהאן הארי היה חיובי ברובו, ותיאר את הספר כ"ניסיון אמיץ, אגרופני להרוס את החומות המבודדות כיום אנשים דתיים מביקורת".
ביקורות חיוביות אחרות הגיעו מנטלי אנג'יר, דניאל בלו, וסטפני מריט .
ריצ'רד דוקינס שיבח את הספר.
לדבריו אין הרבה סיכוי שהספר ישכנע אנשים דתיים כמו שהוא יעורר את המודעות של אתאיסטים אינטליגנטים.
לדבריו הספר יכול לתת אומץ לאתיאסטים בארצות הברית "לצאת מהארון".
בביקורת עבור Free Inquiry, העורך תומאס וו.
פלין טען שהאריס איפשר לטיעון שלו להעיב על ידי הפוליטיקה האישית שלו ועל ידי השימוש שלו בשפה רוחנית.
האריס תיאר מאוחר יותר את הביקורת של פלין כ"מעורבת, מטעה ובסופו של דבר מעצבנת".
סקירה נוספת של דייוויד בולטון עבור New Humanist תיארה את הספר כמכיל "הפשטות יתר מדהימות, הגזמות והתעלמות".
ביקורות שליליות של נוצרים כללו את אלה של ר' אלברט מוהלר ג'וניור עבור The Christian Post, ומת'יו סימפסון עבור Christianity Today.
מדלן באנטינג (), שכותבת ב"גרדיאן", מצטטת את האריס כאומר ש"כמה דעות דתיות הן כל כך מסוכנות שאולי זה אפילו מוסרי להרוג אנשים בגלל שהאמינו להן".
באנטינג מעירה, "זה נשמע בדיוק כמו הטיעון שהועלה על ידי מי שניהלו את האינקוויזיציה".
כשהיא מצטטת את אותו קטע, שואלת התאולוגית קתרין קלר, "האם יש הצעה מסוכנת יותר מזו?" היא טוענת שהאנטי סובלנות שהקטע מייצג "תפרק" את החומה הג'פרסונית בין הכנסייה למדינה.
המהדורה בכריכה רכה של "מהומת אלוהים", שפורסמה ב-2005, הכילה המשך חדש שבו הגיב האריס לחלק מהביקורות הפופולריות יותר שקיבל מאז הפרסום.
החיבור שלו "תגובה למחלוקת" הבהיר גם את ההקשר של קטע מטריד לכאורה בו התכוון למקרים מאוד ספציפיים כמו זה של מחבל הפועל ממניעים דתיים, שבהם הניסיון להרוג מחבל רצחני יהיה בעצם הרג מישהו בגלל האמונה הדתית שלו, לפיה יש להרוג את הכופרים באמונה הספציפית בה הוא מחזיק.
מהומות קרקוב (קרויות גם "מרד קרקוב") היו סדרת הפגנות אלימות שהתרחשו בקרקוב, פולין, ב-6 בנובמבר 1923. המפגינים, תומכי המפלגה הסוציאליסטית, השתלטו על אזור הכיכר המרכזית של קרקוב, וגברו על כוחות צבא ומשטרה שנשלחו לשמור על הסדר.
כוחות הביטחון הצטוו לירות על המפגינים, אך חלק מהם סירבו.
במהומות נהרגו בין 18 ל-30 מפגינים ו-14 חיילי צבא פולין.
מתום מלחמת העולם הראשונה ועד שנת 1923 שרר מצב כלכלי קשה בפולין, עקב נזקי המלחמה וכן עקב אי-יציבות פוליטית במדינה.
התושבים סבלו מהיפר-אינפלציה וממחסור במוצרי מזון בסיסיים ובפחם.
זכויות העובדים הצטמצמו ומשכורותיהם ירדו.
במדינה שלטה ממשלת מרכז-ימין בראשות וינצנטי ויטוס , והמפלגה הסוציאליסטית הפולנית (PPS) הייתה חלק מהאופוזיציה.
במהלך תקופה זו נערכו מאות שביתות והפגנות ברחבי פולין, כמחאה על המשבר הכלכלי.
תחילה אימצה ממשלת פולין מדיניות מקלה כלפי הפגנות העובדים, אך המדיניות השתנתה לאחר תקרית שבה מפגינים יידו אבנים על הכרכרה של נשיא פולין, מבלי שהמשטרה התערבה.
בין השובתים נמנו עובדי הרכבת, ששבתו מתחילת ספטמבר 1923 כמחאה על תנאי העסקתם.
כתגובה לשביתה, באוקטובר 1923 החליטה ממשלת פולין להלאים את מסילות הברזל של פולין, ואלה הוכרזו כרכוש צבאי.
עובדי הרכבת גויסו בכפייה לצבא והצטוו לחזור לעבודה.
הפועלים שהמשיכו לשבות הועמדו למשפט בבית דין צבאי.
בתגובה, ב-5 בנובמבר הכריזה המפלגה הסוציאליסטית הפולנית (PPS) על שביתה כללית במשק.
ב-5 בנובמבר אסרה ממשלת פולין על קיום הפגנות, בניסיון למנוע את השבתת המשק, אך פועלי קרקוב התעלמו מהצו ויצאו לרחובות להפגין.
למחרת בבוקר נפרסו כוחות צבא חמושים ברחובות העיר.
הפגנת פועלים גדולה החלה ב-6 בנובמבר בשעות הצהריים.
המפגינים התקרבו לבית העם של קרקוב, אך מצאו שהוא ננעל על ידי כוחות המשטרה במקום.
המפגינים התקרבו לבניין, ואחד השוטרים, שהוצב במלון סמוך, ירה לעבר ההמון.
זה היה הניצוץ שהצית את המהומות.
המפגינים התנפלו על השוטרים ופירקו חלק מהם מנשקם.
במקביל נשלח למקום גדוד של צבא פולין, שנקרא לסייע למשטרה, אך החיילים הצטרפו למפגינים לאחר שאלה קראו "יחי יוזף פילסודסקי!" שהיה מדינאי פולני שפיקד על צבא פולין, והיה אהוד על אזרחים וחיילים כאחד.
כשהמצב הסלים, ממשלת פולין הזעיקה גדוד של אולאנים שרכבו על סוסים והצטוו להסתער על ההמון, אך הסוסים לא הצליחו לרוץ ברחובות העיר הרטובים, ורבים מהם החליקו ונפלו.
המפגינים התפזרו, וחלקם הסתתרו בבתים סמוכים ופתחו באש על האולאנים.
מפקד הגדוד וסגנו נהרגו, וחיילי הגדוד ההמומים נכנעו ופורקו מנשקם.
כוחות ביטחון נוספים נפרסו ברחבי העיר, אך המפגינים הקימו בריקדות והתעמתו עם המשטרה וכוחות הצבא, תוך שהם שרים את האינטרנציונל.
במספר מקרים כוחות משטרה קיבלו פקודה לירות על המפגינים, אך הם סירבו לעשות זאת, ובאחד המקרים אף נכנעו מרצון.
המשטרה השתמשה בשלוש מכוניות משוריינות, ואחת מהן נתפסה על ידי המפגינים סמוך לכיכר השוק.
במהומות קרקוב נהרגו בין 18 ל-30 מפגינים, ועוד 10 נפצעו קשה.
נהרגו 14 חיילים ו-101 נפצעו.
אף שוטר לא נהרג, אך 31 נפצעו.
כמו כן הרגו המפגינים 61 סוסי צבא.
בנוסף לקרקוב התרחשו בנובמבר 1923 הפגנות רחוב אלימות ועימותים עם שוטרים בערים נוספות בדרום פולין, בהן טרנוב ובוריסלב, ובהן נהרגו ונפצעו חלק מהמפגינים.
בזמן שבקרקוב התרחשו המהומות, ממשלת פולין בוורשה נחרדה מהמצב והחלה במשא ומתן עם האופוזיציה.
הוכרזה הפסקת אש של חמש שעות, והמהומות שככו.
בתום המשא ומתן הסכימה הממשלה לבטל את הלאמת מסילות הרכבת וגיוס העובדים, בתמורה לסיום השביתה.
מפקדי הצבא והמשטרה שהורו על ירי לעבר המפגינים הודחו, והגנרל לוציאן ז'ליגובסקי מונה למפקד אוגדת קרקוב.
למחרת נסוגו כוחות המשטרה והצבא מרחובות קרקוב, והעובדים שבו לעבודה.
ממשלת ויטוס איבדה את תמיכת הציבור עקב המשבר הכלכלי והמהומות, והתפטרה בדצמבר 1923.
מהימנות היא מונח בשיטות מחקר, המסמל את היכולת של כלי המדידה לאמוד משתנה באופן עקבי ובעל הדירות.
מדד נחשב למהימן, ככל שהוא משקף את הערכים האמיתיים שאותם הוא מיועד למדוד.
כלומר, ככל שהוא מדויק יותר ושיש בו פחות טעויות מדידה.
טעות מדידה היא הפער ההיפותטי בין הציון הנצפה לבין הציון האמיתי בהערכה מסוימת.
טעויות מדידה פוגמות בשימושיות של המדידה, משום שהן מגבילות את מידת ההכללה של התוצאות מעבר למדידה הספציפית.
המהימנות נמדדת לצד התוקף של המחקר או המבחן.
במקרים רבים מתייחסים למהימנות כמאפיין עצמאי של הנתונים המופקים מכלי המדידה.
למעשה המהימנות היא אחד מההיבטים של התוקף, משום שרמת המהימנות מצביעה בסופו של דבר על מידת השימושיות והאמינות של הפרשנות המתבצעת על נתונים אלו.
מדידה בעלת מהימנות מלאה היא מדידה מדויקת אשר תפיק תוצאות זהות בבדיקות חוזרות של אותם נבדקים.
הצורך בבדיקת המהימנות נובע מההנחה שבכל מדידה של מדעי ההתנהגות יש טעות כלשהי, היכולה להיגרם מסיבות הקשורות למטרת המדידה או מצב הנבדק.
זאת אומרת שכלי המדידה יכולים להפיק נתונים שונים, גם כאשר המדידות החוזרות נערכות בתנאים מבוקרים מאוד.
זאת משום שהמערכת האנושית היא מורכבת ומסובכת, כך שאינה מאפשרת בידוד מושלם של המרכיבים שמבקשים למדוד.
בנוסף, על פי רוב המדידה נעשית באופן עקיף שיכול ליצור משתנים מתערבים המשפיעים על הביצוע של הנבדק ואינם בשליטת הבוחן.
מאחר שלמהימנות יש השלכות לגבי השימושיות של תוצאות המדידה, הצורך בדיוק גדל ככל שחשיבות ההחלטות המבוססות עליהן גדלה.
בניגוד לתוקף, מהימנות ניתנת להערכה סטטיסטית.
לגבי מחקר או מבחן מהימן, ניתן להסיק בעזרת כלים סטטיסטיים שהתוצאות בו אינן מקריות, ויחסית אינן מושפעות מגורמים חיצוניים לבחינה (כגון מזג האוויר, היום בשבוע, שעה, עייפות וכו').
מידת המהימנות נמדדת בעזרת "מקדם המהימנות", הנע בין 0 (חוסר מהימנות) ל-1 (מהימנות מושלמת) ומשקף את המידה בה הערך הנצפה מושפע מהמשתנה הלטנטי (חבוי) שאותו אנו מודדים, לעומת השפעות אחרות, המכונות "רעש".
מקדם המהימנות מוגדר כיחס שבין שונות המשתנה האמיתי לבין שונות המשתנה הנצפה (הנמדד באמצעות המכשיר שמהימנותו עומדת לבחינה):
כאשר: σt סטיית תקן משתנה אמיתי; σo סטיית תקן משתנה נצפה; σe סטיית תקן משתנה הטעות.
כאשר אין שום טעות מדידה, שונות משתנה הטעות היא 0 ומקדם המהימנות שווה 1. כאשר אין שונות במשתנה האמיתי וכל השונות של המשתנה הנצפה נובעת מטעויות מדידה, שונות משתנה הטעות שווה לשונות המשתנה הנצפה ולכן מקדם המהימנות שווה 0. לרוב השאיפה היא למקדם מהימנות של 0.8 ומעלה.
הבעיה העיקרית היא שאין דרך לדעת את גודל השונות של המשתנה האמיתי.
הערכים העומדים לרשותו של החוקר הם מטבע הדברים רק ערכי המשתנה הנצפה.
לכן ההגדרה התאורטית כשהיא לעצמה אינה ישימה, ובפועל נעשה שימוש בשיטות מקורבות כמפורט להלן.
ישנן מספר שיטות לבדיקת מהימנות:
מהימנות מדידה: קריטריון המעריך את אמיתות הערכים שהתקבלו במדידה.
אם המדידה מהימנה, הרי שחזרה עליה באותם תנאים תניב תוצאות זהות.
מהימנות מבחן חוזר: (Test-Retest) העקביות של התוצאות בין מועדים שונים.
מהימנות טפסים מקבילים: מהימנות השוואת ההישגים של אותם נבדקים בשני מבחנים מקבילים.
מהימנות בין שופטים נמדדת על ידי בדיקה של קבוצת תשובות או תוצרים של מבחן על ידי שני מעריכים והשוואת תוצאות הבדיקה.
הגורם הנבדק הוא המתאם בין הציונים שניתנו על ידי שני המעריכים.
אין צורך לבדוק מהימנות בין שופטים במבחנים המורכבים משאלות סגורות, שכן באלו אין השפעה למעריך על הציון.
אחת הדרכים למדוד מהימנות זו היא בעזרת מדד אלפא של קרונבך, הבודקת את המהימנות הפנימית של המבחן על ידי בחינת המתאם הפנימי של הפריטים שבו.
לרוב, השאיפה היא לקבל "אלפא" של 0.7 לפחות.
בהנחה שהפריטים הנבדקים מתואמים זה עם זה חיובית, מהימנות האלפא של קרונבך אמורה לגדול ככל שמספר הפריטים בשאלון גדל.
מבחן יכול להימצא מהימן בסוג מהימנות אחד ולא מהימן בסוג אחר – כל סוגי המהימנות חשובים, לא מספיק לקבל מהימנות גבוהה בסוג אחד ונמוכה באחר.
לא ניתן לקבל החלטות על סמך נתונים מכלי-מדידה לא יציב (לא מהימן).
כדי להגביר מהימנות של מבחנים, מומלץ לבצע את הדברים הבאים:
לבנות מבחן עם מספר רב יחסית של שאלות.
לבחון כל נושא באמצעות מספר פריטים.
לצמצם את הסיכוי להצליח באמצעות ניחוש או העתקה.
לבדוק שאלות פתוחות (וגם עבודות) לפי קריטריון קבוע.
אם נערך מבחן חוזר (מועד ב', מבחן נוסף למי שנכשל וכיוצא בזה) יש להקפיד על:
מבנה בחינה זהה (מספר השאלות וסוגן, יש/אין בחירה של שאלות).
צורת בחינה זהה (שימוש/אי שימוש בחומר עזר, משך הזמן).
בתורת המבחנים ובשיטות מחקר ישנם מספר סוגי מהימנות.
מהימנות טפסים מקבילים היא השוואת ההישגים של אותם נבחנים בשני מבחנים מקבילים – כל טופס מבחן מכיל פריטים המייצגים את אותו התוכן ורמת הקושי (גרסה א' וגרסה ב' או מועד א' ומועד ב').
הפריטים בשני הטפסים צריכים להיות זהים במספרם, בסוג הפריטים, ברמת הקושי ובהוראות.
השאלות נלקחות מאותו מדגם, ולכן ההצלחה בשני המבחנים צריכה להיות דומה.
במהימנות פנימית נבדק האם המבחן הומוגני: האם כל הפריטים בודקים את אותו תחום התוכן או אותה מיומנות.
דרך אחת לבדוק זאת היא באמצעות חישוב מתאם בין שני חצאים של המבחן.
דורש העברה אחת בלבד של המבחן.
מבחן לסיכום יחידת הוראה שהשאלות בו הן ברמת קושי דומה, יהיה בעל מהימנות פנימית גבוהה.
למעשה בוחן האם הצליחו למדוד באופן עקבי את מה שניסו למדוד.
1. מהימנות בין שופטים – שינוי בגורמים השיפוטיים לא ישנה את המסקנה.
בודק למעשה את מידת השפעת האדם הבודק על הניסוי.
ככל שנקבע קריטריונים אחידים ואובייקטיביים - המהימנות מעבר לשופטים תעלה.
בדיקה על ידי מעריכים שונים צריכה לתת אותה התוצאה.
2. מהימנות מעבר לזמן – אין השפעה לזמן בו נערך הניסוי, התוצאה תהיה דומה בכל זמן נתון.
בשתי מדידות בזמנים שונים נצפה לקבל אותה תוצאה.
3. מהימנות פנימית מעבר לפריטים – הקשר בין השאלות השונות שבודקות את אותו המשתנה.
מתאם גבוה בין השאלות שמודדות את אותו משתנה (בעייתי במקצת שעה שמודדים אנשים, משום שלעולם לא נגיע לאותה מידה של מהימנות בין ניסוי לניסוי).
לדוגמה: אם בתוך שאלון יש 5 שאלות שתשובה גבוהה עליהן תגדיר את האדם כפרפקציוניסט, נצפה לתשובה דומה בכל אחת מחמש השאלות.
או לדוגמה השלמת משפטים שחוזרת על עצמה.
למעשה מהימנות פנימית מורידה את מימד המקריות ומעלה את מהימנות הניסוי.
מדד מקובל להערכת המהימנות הפנימית הוא מדד אלפא של קרונבך.
בפיזיקה, מהירות היא מידה לתיאור קצב תנועתו של גוף במרחב – המרחק שהוא עובר ביחידת זמן.
נהוג לסמן ערך זה באות v.
בעברית יש למילה שתי משמעויות:
משמעות של גודל בלבד – במקרה זה המהירות היא גודל סקלרי שמידותיו הן מרחק\זמן.
באנגלית מכונה מהירות כזו Speed.
משמעות של גודל וכיוון – במקרה זה המהירות היא וקטור.
באנגלית מכונה מהירות כזו Velocity.
נהוג להבדיל בין שני סוגים עיקריים של מהירות – מהירות ממוצעת ומהירות רגעית.
המהירות הממוצעת באה לתאר את מהירותו של גוף נקודתי (או נקודה מסוימת על גוף) לאורך דרך מסוימת.
אם גוף נקודתי עבר דרך של בזמן , המהירות הממוצעת שלו במשך זמן זה היא .
בצורה יותר מפורטת, אם בזמן היה הגוף במקום , ובזמן הוא היה במקום , אז מהירותו הממוצעת היא
ההגדרה לעיל משמשת להגדרת מהירות וקטורית ממוצעת, שהיא הווקטור שראשיתו בנקודה בה התחילה התנועה וקצהו בנקודה בה היא הסתיימה, המחולק במשך התנועה.
הגדרה זו אינה שימושית כלל במקרים שהתנועה אינה על קו ישר.
ניתן להגדיר את המהירות הסקלרית הממוצעת כערך המוחלט של המהירות הווקטורית הממוצעת.
הגדרה זו אינה שימושית למקרה שהתנועה אינה על קו ישר בכיוון אחד.
למקרה שהתנועה היא על קו ישר, ניתן להגדיר את המהירות הממוצעת גם כגודל סקלרי עם סימן, כאשר גודל חיובי מתאר תנועה בכיוון אחד על הישר וגודל שלילי מתאר תנועה בכיוון ההפוך.
הגדרה של מהירות (סקלרית) ממוצעת במסלול מסוים (שאינו ישר בהכרח) היא אורך המסלול המחולק במשך התנועה.
הגדרה זו (של מהירות ממוצעת במסלול שאינו קו ישר) שונה מן ההגדרות הקודמות של מהירות ממוצעת כגודל סקלרי המחושב על יסוד הגודל הווקטורי.
משמעותה של המהירות הממוצעת היא זו: אם הגוף היה נע במסלול תנועתו במהירות הממוצעת היה עובר את המסלול באותו משך זמן שלקח לו לעבור את המסלול, במהירויות בהן נע בפועל.
יתרונה של המהירות הממוצעת הוא שהיא נותנת מספר אחד המאפיין את המהירות במשך פרק זמן נתון וקל יחסית לחשבה.
אולם, חסרונה הוא בכך שאינה מתארת היטב את תנועת הגוף בתוך פרק הזמן.
למשל, אם רכב נע במהירות שלושים קילומטרים לשעה במשך חצי שעה, ואחר הגביר את מהירותו לחמישים קילומטרים לשעה באותו כיוון למשך חצי שעה נוספת, המרחק הכולל שעבר הוא ארבעים קילומטרים, ולכן מהירותו הממוצעת הייתה ארבעים קילומטרים לשעה.
אולם, אם נשתמש בהגדרת המהירות הממוצע על פני מסלול (והמסלול הוא הדרך של הגוף הלוך ושוב, שאורכה 30 קילומטר) הרי המהירות הממוצעת של הרכב היא 30 קילומטר לשעה.
המהירות הרגעית היא המידה למהירות של גוף נקודתי (או נקודה מוגדרת בגוף) ברגע מסוים, כאשר "רגע" הוא נקודת זמן.
ניתן לדמות זאת על ידי כך שנאמר שהמהירות הרגעית של רכב היא מה שמראה מד המהירות של הרכב בכל רגע.
מבחינה מתמטית, המהירות הרגעית ברגע מסוים היא הגבול אליו שואפת המהירות הממוצעת שבפרק הזמן שבין אותו רגע ובין רגע אחר שקרוב אליו ביותר, כאשר פרק זמן זה שואף לאפס.
מבחינה פורמלית, אם אנחנו רוצים למדוד את המהירות הרגעית בזמן של גוף שהיה ברגע זה במקום , נשתמש במהירות הממוצעת בין רגע זה ובין רגע סמוך שבו הגוף היה במקום .
מהירות ממוצעת זו היא: .
המהירות הרגעית היא הגבול של המהירות הממוצעת הנ"ל כאשר שואף ל-0. כלומר:
נשים לב כי על פי הגדרה זו, המהירות היא הנגזרת של פונקציית המיקום לפי הזמן.
אם מדובר במהירות במובנה הווקטורי (מהירות המתארת גודל וכיוון), אזי מציין גודל וקטורי, המתאר את מיקומה במרחב, של הנקודה שאת מהירותה מודדים, בנקודת הזמן .
אם מדובר במהירות במובנה הסקלרי, אזי הוא גודל סקלרי המתאר את המרחק שעברה אותה נקודה בפרק הזמן .
את הנגזרת (הווקטורית) של המהירות הרגעית (המבטאת את שיעור השינוי של המהירות הרגעית בזמן, במובנה הווקטורי) מכנים בשם תאוצה (השווה, לפי החוק השני של ניוטון לכוח חלקי מסה).
אפשר גם להתייחס לנגזרת של המהירות הסקלרית (אולם, אז תתקבל "תאוצה" מסוג אחר, שאינה מקיימת את חוקי המכניקה הניוטונית).
נהוג לבטא מהירות ביחידות כמו קילומטר לשעה (קמ"ש), דהיינו מספר הקילומטרים שיעבור הגוף הנע במשך שעה.
במערכת היחידות הבין-לאומית, יחידת המידה היא מטר לשנייה (מ'/ש').
בחישוביים יחסותיים מקובל למדוד את המהירות ביחס למהירות האור, כלומר: .
זהו גודל טהור וחסר ממדים ולכן נוח לעבוד איתו.
את מהירותם של כלי טיס מהירים נהוג לבטא במספר מאך, שהוא היחס בין מהירות כלי הטיס למהירות הקול באותו התווך.
יחידות שונות נהוגות במערכות מידה שונות, בין היתר ניתן למנות:
יחידת מיל לשעה שקולה ל-0.44704 מטר לשנייה.
יחידת רגל לשנייה שקולה ל-0.3048 מטר לשנייה.
יחידה רגל לדקה שקולה ל-0.00508 מטר לשנייה.
היצורים המהירים ביותר: ביבשה – הברדלס, באוויר – הבז הנודד ובים – המפרשן.
היצור המהיר מכולם הוא דווקא הפרעוש
מהיר ועצבני היא סדרת סרטי פעולה העוסקת במרוצי רחוב מחתרתיים, לרוב תוך שילוב מספר רב של כלי רכב.
הקשר העלילתי בין הסדרות אינו רציף, אם כי קיים קו משותף המתבסס על דמויות הסדרה.
מהסרט החמישי הסדרה עוברת לעיסוק בתכנון מעשי שוד, בסגנון סרטים כמו "הג'וב האיטלקי" ו"הקשר הצרפתי", במקום במרוצי רחוב.
את הסרט הראשון ביים רוב כהן, את השני ג'ון סינגלטון, את ארבעת הבאים והתשיעי ג'סטין לין, את השביעי ג'יימס ואן את השמיני פ.
גארי גריי ואת העשירי לואי לטריה.
הזיכיון הגיע למקום התשיעי ברשימת הזיכיונות המכניסים ביותר, לפי Box Office Mojo.
הסרט הראשון מביא את סיפורו של בריאן אוקונר, שוטר סמוי הנשלח להסתנן לחבורת חובבי מרוצים המנהלים מרוצי רחוב לא חוקיים.
מפקדיו של בריאן משוכנעים כי מנהיג החבורה דומיניק טורטו מעורב בשורת מעשי שוד של מוצרי אלקטרוניקה חדישים ממשאיות תובלה בהם היו מעורבות מכוניות מרוץ.
בריאן משתתף במרוצי רחוב שמארגנים דומיניק וחבורתו, ותוך זמן קצר רוכש את אמונו של דומיניק ואף מתאהב באחותו מיה.
התקרבותו של בריאן לעולמו של דומיניק גורמת לו להתלבט לגבי משימתו המיועדת.
לבסוף, על אף שבריאן מצליח לחשוף את מעשיו של דומיניק, הוא מאפשר לו לברוח.
בסרטון זה (6 דק') שהוא מבוא לסרט השני, אוקונר עוזב את לוס אנג'לס לפני שלמשטרת לוס אנג'לס תהיה הזדמנות לעצור אותו.
בשעה שה-FBI מנהל אחריו מצוד ארצי, אוקונר מגיע למקומות כמו אריזונה, ניו מקסיקו וטקסס ומנצח בכל מרוץ רחוב בו הוא משתתף.
אולם, הוא נאלץ לנטוש את מכוניתו מאחור כאשר למשטרה נודע דבר מיקומו.
הוא תופס טרמפ ומגיע לחניון מכוניות משומשות.
אוקונר קונה ניסאן סקייליין משומשת ומשדרג אותה.
בעזרתה הוא מנצח במרוצי רחוב נוספים.
הוא נוסע מזרחה לאטלנטה, ג'ורג'יה בדרכו למיאמי, פלורידה – נקודת הפתיחה של הסרט השני.
בסרט השני, בריאן אוקונר כעת במנוסה, לאחר שנתן לדומיניק לחמוק מידי המשטרה.
הוא מגיע למיאמי כדי לפתוח בחיים חדשים, אך עד מהרה הוא שוב מתדרדר לעולם מרוצי הרחוב הבלתי חוקיים.
סוכני שירותי המכס עוצרים אותו ומציעים לו עסקה שתסיר את האישומים כנגדו אם יבצע עבודה נוספת כסוכן סמוי.
בריאן מסכים ומגייס לעזרה חבר ילדות בשם רומן פירס, פושע לשעבר.
השניים מבצעים משלוחי כסף שחור עבור ברון סמים עשיר בשם קרטר ורון, ועובדים יחד עם סוכנת שירותי המכס מוניקה פואנטז כדי להפילו.
הסרט השלישי עוסק בקווי עלילה שונים לחלוטין מהשניים שקדמו לו, ומתמקד הפעם בסצנת מרוצי הרחוב בטוקיו, יפן.
שון בוזוול הוא תלמיד קולג' וחובב מרוצים אשר נשלח לחיות עם אביו ביפן כאלטרנטיבה לשהייה במוסד לעבריינים צעירים.
ביפן מתוודע שון למרוצי הדריפט ("מרוצי סחיפה"), מרוצים מסוכנים ומהירים מאוד ששונים בתכלית ממה שהכיר עד כה.
הוא חובר לטווינק, המתמחה במכירות ועסקים שמכיר לו את עולם הדריפט, ולהאן, לו הוא הורס את המכונית עד היסוד במרוץ הדריפט הראשון שלו בטוקיו נגד מלך הדריפט טקאשי.
עד מהרה שון מסתבך בהוויי החבורות המתחרות, כולל עם היאקוזה היפנית, ומתאהב בחברתו היפהפייה של טקאשי, נילה.
בסופו של הסרט שון מתחרה נגד טקאשי על התואר הנכסף – מלך הדריפט של טוקיו.
הסרט מהווה מבוא לסרט הרביעי ומציג את האירועים שהובילו לשוד משאית הנפט בתחילת הסרט הרביעי.
הסרט הוא סרט קצר – באורך של 20 דקות – ובוים על ידי וין דיזל.
בסרט הרביעי, צוותו של דומיניק טורטו גונב מכליות דלק ברפובליקה הדומיניקנית.
כאשר לטי נרצחת, עקבותיו של דומיניק מובילים אותו לארגונו של ברון סמים שמגייס צוות להובלת הרואין לאורך הגבול המקסיקני כדי להתנקם ברוצח של לטי.
הסרט החמישי מהווה המשך ישיר לקודמו.
בסרט, בריאן אוקונר (ווקר) ומיה טורטו (ברוסטר) משחררים את דומיניק (דיזל) מהכלא, והם נמלטים מהמדינה לריו דה ז'ניירו.
הם מרכיבים צוות נהגים מיומן במטרה לגנוב את כספו של איש עסקים מושחת השולט ביד רמה בעיר.
כל אותה עת, הם נרדפים בידי לוק הובס (דוויין ג'ונסון), סוכן Diplomatic Security Service) DSS).
בסרט השישי בסדרת הסרטים, פונה הסוכן לוק הובס לדומיניק טורטו ומפתה אותו לסייע לו על ידי תמונה של לטי בחיים.
טורטו, בריאן אוקונר ושאר הצוות מצטרפים לסוכן הפדרלי לוק הובס במרדף בהילוך גבוה ברחבי אירופה אחר כנופיה עם כלי רכב מהירים, השודדת רכיבים לפצצה ובניסיון לאתר ולחלץ את לטי.
לאחר שהביסו את אוון שואו וחבורתו, דומיניק טורטו וצוותו מורשים לשוב לארצות הברית ולחיות את חייהם הרגילים מבלי להיות נרדפים על ידי רשויות החוק.
אולם, אחיו הבכור של אוון מבקש לנקום את הפיכת אחיו לנכה ורודף אחריהם.
זאת ועוד, לאחר ששמעו על מותו של האן, החבורה יוצאת להתעמת מול האדם שהרג את חברם.
דום בוגד במשפחה ועובד בשביל סייפר שרוצה להשתלט על העולם על ידי גנבת מכשיר מתקדם לנטרול רשתות חשמל וכן גנבת קודים לשיגור טילים גרעיניים.
סייפר בינתיים הורגת את אלנה, המשפחה יוצאת לתפוס את דום ואת סייפר ברחבי העולם, בניו יורק וברוסיה, מצטרף אליהם דקארד שואו שמגלה להם שיש לו חשבון עם סייפר מכבר.
לאחר שדום פוגש את אמם של אוון ודקארד שואו הם יוזמים פעולה להציל את הבן של דום על ידי שני האחים שואו הם מצליחים להציל את התינוק וסייפר בורחת מהמטוס.
דום קורא לבן שלו בריאן על שם הגיס בריאן אוקנור שפרש.
הסוכן הפדרלי לוק הובס וקצין הכוחות המיוחדים של צבא בריטניה לשעבר וכיום מתנקש שכיר דקארד שואו חייבים לאחד כוחות על מנת לעצור איום מתהווה מידי בריקסטון לור, טרוריסט סייבר-גנטי.
לאחר אירועי הסרט השמיני, דומיניק טורטו ומשפחתו מוכרחים להתמודד עם אחיו הצעיר של דומיניק, ג'ייקוב, מתנקש קטלני שמשרת את סייפר ונוטר טינה ישנה נגד דומיניק.
לאחר אירועי הסרט התשיעי, סייפר ודומיניק טורטו וצוותו, הנעזרים בטס מתאחדים במאבקם נגד דנטה.
בספטמבר 2015 כתב וין דיזל בעמוד הפייסבוק שלו על כך שהבטיח לאולפני יוניברסל טרילוגיה אחרונה שתסיים את הסאגה (בהתייחס לסרטים 8–10).
בפברואר 2016 חשף וין דיזל בחשבון האינסטגרם שלו שהסרט התשיעי בסדרה עתיד לצאת ב-20 באפריל 2020, והסרט העשירי בסדרה ב-2 באפריל 2021. אך בעקבות התפרצות נגיף קורונה-ווהאן ובשל ההגבלות שהוטלו בכל העולם הוחלט לדחות את "מהיר ועצבני 9" למועד מאוחר יותר – 28 במאי 2021.
עוד הודיעו אולפני סרטי יוניברסל שסדרת הסרטים תחתום את סופה ב"מהיר ועצבני 11" שיהיה האחרון.
ב-2019 יצא ספין אוף המתמקד בדמויותיהם של הובס ושואו: "מהיר ועצבני: הובס ושואו" בבימוי דייוויד ליטץ'.
ביוני 2023 הוציא דוויין ג'ונסון הודעה לתקשורת, לפיה הוא והשחקן הראשי וין דיזל מתכננים סרט ספין אוף נוסף בכיכובו של ג'ונסון, אשר ישוב לגלם את דמותו של לוק הובס.
דיזל לא ישחק בסרט זה אלא ישמש כמפיק.
עוד עדכן כי הדמות של דקארד שואו בכיכובו של השחקן ג'ייסון סטיית'האם לא תמשיך לסרט הספין אוף החדש.
כאשר והסרט יעסוק בעלילה שתגשר בין "מהיר ועצבני 10" ל"מהיר ועצבני 11".
יש סיכוי והסרט החדש של ג'ונסון ודיזל יגרום ל"מהיר ועצבני 11" להידחות לתאריך אחר.
פסקולי הסרטים כוללים שירים מאמני ראפ והיפ הופ כגון: BT, לודאקריס, טריק דאדי, ג'ה רול, באסטה ריימס, טגו קלדרון, נייט דוג, די ג'יי שאדו, פיטבול, ג'ו באדן, דון עומר ור.
קלי, אמני R&B כפאט ג'ו ואשנטי, אמני גראז' רוק כפרודיג'י וראפ מטאל כלימפ ביזקיט.
בנוסף, כל המוזיקה המקורית של הסרטים הולחנה בידי בריאן טיילר (3, 4, 5, 7) ולוקאס וידאל (6).
בתעופה, מהירויות־V הן מונחים תקניים להגדרת תחומים של מהירות אוויר החיוניים להפעלת כלי טיס, כמו מטוסים, דאונים, מסוקים וספינות אוויר.
מהירויות אלה נגזרות מנתונים המתקבלים ממתכנני ויצרני כלי הטיס בזמן טיסות הניסוי ומאומתים ברוב המדינות על ידי פקחים מטעם הממשלה בעת בדיקות לקבלת אישור רישוי עבור כלי הטיס.
באמצעותן נשקלות הטכניקות המיטביות למיקסום הבטיחות התעופתית, ביצועי המטוס או שניהם.
המהירויות הממשיות המתוארות באמצעות מחוונים אלה הן מהירויות אמיתיות (מהירות המטוס ביחס למסת האוויר בה הוא טס) ספציפיות לדגם מסוים של כלי הטיס והן מבוטאות במונחים המופיעים במד המהירות, כך שהטייס יוכל להשתמש בהן ישירות מבלי צורך לבצע תיקונים.
בתעופה הכללית המהירויות הנפוצות והקריטיות מוצגות כקשתות וקווים צבעוניים על פני מד המהירות של המטוס.
הקצוות התחתונים של הקשת הירוקה והלבנה הם מהירות ההזדקרות כאשר המדפים סגורים ומהירות ההזדקרות כאשר המדפים פרוסים במלואם, בהתאמה.
אלה הן מהירויות ההזדקרות של המטוס במשקל מרבי.
מהירויות־V המוצגות כהלכה הן דרישה לקבלת אישור כשירות לטיסה עבור המטוס ברוב המדינות בעולם.
רוב מהירויות ה־V הנפוצות מוגדרות לעיתים קרובות על ידי תקנות תעופה של מדינות מסוימות.
בארצות הברית, הן מוגדרות כחלק מ־14 החוקים של התקנות הפדרליות המכונות "תקנות התעופה הפדרליות" .
בקנדה, הגוף המתקן הגדיר 26 מהירויות־V נפוצות במדריך המידע התעופתי (AIM) שלהם.
מהירויות־V אלה מוגדרות על ידי תקנות ממשלתיות.
מהירות־V תיאור V1מהירות החלטה – מהירות בה צוות האוויר מגיע להחלטה אם להמשיך המראה או לבלום.
מהירות זאת מחושבת למשקל המטוס, תנאי הסביבה, אורך המסלול וכדומה מכיוון שאחריה לא תהיה אפשרות לבלום והיה עדיף להמריא כמעט בכל מקרה.
V2מהירות בטוחה לאחר המראה – במטוסי נוסעים רב מנועיים מהירות זאת משיגים מהר ככל הניתן לאחר ניתוק מהקרקע.
מהירות זאת מאפשרת למטוס לטפס בכוח של מנוע אחד, מה שיאפשר לצוות לתמרן את המטוס לנחיתה בטוחה במקרה ומנוע אחד כושל.
VA מהירות תמרון מיועדת, נקראת גם "מהירות מקסימלית עבור סטייה נשלטת" <div style="text-align: center;">
VB מהירות מקסימלית מיועדת עבור משב רוח עוצמתי <div style="text-align: center;">
VC מהירות שיוט מיועדת, נקרא גם מהירות השיוט האופטימלית, זוהי המהירות היעילה ביותר במונחים של מרחק, מהירות ושימוש בדלק <div style="text-align: center;">
VEF המהירות שבה צפוי שתתרחש תקלה קריטית במנוע בזמן המראה <div style="text-align: center;">
VFC מהירות מקסימלית עבור מאפייני יציבות <div style="text-align: center;">
VH מהירות מקסימלית עבור טיסה מאוזנת בהספק מקסימלי ממושך <div style="text-align: center;">
VLE מהירות הטיסה המקסימלית עם כני נחיתה פתוחים – המהירות המקסימלית בה ניתן לטוס בצורה בטוחה עם כני נחיתה פתוחים.
VLO המהירות המקסימלית להפעלת כני הנחיתה – המהירות המקסימלית בה ניתן לפתוח או לסגור את כני הנחיתה בצורה בטוחה.
VMU המהירות המינימלית בה המטוס יכול מבחינה פיזיקלית להתנתק מהקרקע (Minimum Unstick speed).
מהירות זו תהיה תמיד נמוכה יותר מ־VR <div style="text-align: center;">
VNEמהירות מרבית מותרת (Never Exceed) – לעולם אין לעבור – זוהי המהירות המרבית לה תוכנן המבנה של המטוס, מעל מהירות זאת ייתכן אובדן שליטה או נזק קטסטרופלי למבנה או מנועי המטוס, בדרך כלל מהירות זאת היא 10%-30% מעל למהירות התפעול המרבית של כלי הטיס.
VRמהירות הרמת חרטום או מהירות רוטציה – מהירות בה הטייס מתחיל למשוך בהגאי המטוס בכדי להרים את אף המטוס <div style="text-align: center;">
VRef המהירות המוגדרת לנחיתה או מהירות חציית סף <div style="text-align: center;">
VSW מהירות בה מופיעה אזהרת הזדקרות <div style="text-align: center;">
VTOSS מהירות המראה בטוחה עבור כלי טיס בעל רוטור אנכי בקטגוריה A <div style="text-align: center;">
VXמהירות זווית טיפוס מרבית – מהירות זאת מקנה טיפוס מרבי יחסית למרחק, נשלט על ידי זווית האף של המטוס מכיוון שבזמן זה המצערת תהיה תמיד בכוח מלא.
בא לידי שימוש במקרה ויש מכשול שצריך לעבור מיד לאחר המראה, לא חל בכל מצב.
VYמהירות קצב טיפוס מרבי – מהירות זאת מקנה טיפוס מרבי יחסית לזמן, נשלט על ידי זווית האף של המטוס משום שבזמן זה המצערת תהיה תמיד בכוח מלא.
בא לידי שימוש בטיפוס רגיל בכוח מלא, בדרך כלל לאחר המראה.
חלק ממהירויות ה־V הן עבור סוגי כלי טיס מסוימים והן אינן מוגדרות על ידי תקנות ממשלתיות.
מהירות־V תיאור VBE מהירות סיבולת מיטבית – המהירות הנותנת את זמן הטיסה המרבי עבור צריכת הדלק.
ניתן להשתמש בה כאשר ישנה סיבה להישאר בגובה רב זמן ממושך כמו המתנה לשיפור במזג האוויר שעל הקרקע.
VBG מהירות מיטבית לדאיה ללא הנעה – המהירות המספקת יחס עילוי־גרר המקסימלי המאפשר את מרחק הדאיה הגדול ביותר.
VFS המקטע האחרון של ההמראה עם תקלה במנוע אחד <div style="text-align: center;">
VLLO מהירות מקסימלית עם אורות נחיתה פתוחים – עבור כלי טיס בעלי פנסים מתקפלים <div style="text-align: center;">
Vmde מהירות אנרגיית בלימה מקסימלית Vmca מהירות שליטה מינימלית באוויר – מהירות האוויר המינימלית שבה המטוס ניתן לשליטה מבחינה כיוונית בזמן טיסה עם מנוע אחד לא פעיל וכוח המראה במנוע/ים הפעיל/ים.
Vmcl מהירות שליטה מינימלית באוויר בתצורת גישה לנחיתה או בתצורת נחיתה עם מנוע אחד לא פעיל <div style="text-align: center;">
Vmin מהירות מינימלית לטיסת מכשירים (IFR) עבור מסוקים <div style="text-align: center;">
Vra מהירות אוויר קשה (מהירות כניסה למערבולות אוויר) <div style="text-align: center;">
VSL מהירות הזדקרות בתצורה מוגדרת Vs1g מהירות הזדקרות עם מקדם עילוי מקסימלי <div style="text-align: center;">
Vtos מהירות מינימלית עבור יחס טיפוס חיובי עם מנוע אחד לא פעיל Vtmax מהירות סף מקסימלית <div style="text-align: center;">
Vwo מהירות טיסה מקסימלית עם חלון או חופה פתוחים VXSE המהירות של זווית הטיפוס המיטבית עם מנוע פעיל אחד במטוס קל דו־מנועי – מהירות המספקת את התוספת המרבית של גובה לכל יחידת מרחק בעקבות תקלה במנוע.
VYSE המהירות של יחס הטיפוס המיטבית עם מנוע פעיל אחד במטוס קל דו־מנועי – מהירות המספקת את התוספת המרבית של גובה לכל יחידת זמן בעקבות תקלה במנוע.
VZRC מהירות יחס טיפוס אפס במטוס דו־מנועי
מהירות אווירית אמיתית הוא מושג מתחום התעופה הבא לתאר את מהירותו של כלי טיס ביחס לגוש אוויר בתוכו הוא נמצא.
ידיעת המהירות האווירית חשובה מאוד לטייס, שכן במטוסים היא קובעת את גודל העילוי הנוצר על ידי הכנפיים, אם אין מספיק עילוי המטוס עלול לאבד עילוי ולהזדקר.
מהירות אווירית יכולה להיווצר גם כאשר כלי הטיס אינו בתנועה כלל ביחס לקרקע (זאת בניגוד למהירות קרקעית), וזאת על ידי רוחות.
ישנן אף ציפורים, בעיקר דורסים, המשתמשות ברוח על מנת לרחף מעל נקודה מסוימת, בדרך כלל למטרות ציד.
תוספת המילה "אמיתית" למושג באה להדגיש שזו אכן המהירות שבה האוויר זורם סביב כלי הטיס בכיוון בו אנו מודדים, בעוד שמהירות אווירית מכשירית היא המהירות הנמדדת על ידי מכשיר המדידה בכלי הטיס, שעם השינוי בגובה הטיסה מידת דיוקו יורדת עקב שנוי לחץ האוויר.
מהגדרת המהירות האווירית עולה כי:
ההגדרה לעי"ל נכונה עבור מהירות אווירית באופן כולל, אך נרצה לפתח ביטוי למהירות האווירית כפי שהיא נמדדת במכשיר המדידה בכלי הטיס - בטיסה ישרה ואופקית.
לכן נניח שלפי התרשים משמאל המהירות האווירית נמדדת לפי כיוון ציר ה-Y
- הזווית בין כיוון ציר ה-Y לכיוון המהירות הקרקעית (זווית החלקה).
- הזווית בין כיוון ציר ה-Y לכיוון מהירות הרוח.
סכום ההטלים על ציר ה- Y:
מהירות אווירית בטיסה ישרה ואופקית נתונה בביטוי:
מהירות אווירית הוא מושג מעולם התעופה, המתאר את מהירותו של כלי טיס ביחס לגוש האוויר שסביבו.
המונח מהירות אווירית מתפצל לכמה סוגים של מהירויות אוויריות הקיימים בעולם התעופה:
מהירות אווירית אמיתית (True airspeed) - מהירותו של כלי טיס ביחס לגוש אוויר בתוכו הוא נמצא
מהירות אווירית מכשירית (Indicated airspeed) - המהירות של כלי הטיס כפי שמוצגת במכשירי המדידה במטוס
מהירות אווירית מתוקנת (Calibrated Air Speed) - מהירות מתוקנת לשגיאת המכשירים.
משמש כצעד ביניים לחישוב מהירות אווירית אמיתית.
מהירות אווירית מושווית (Equivalent Air Speed) - נתון מחושב של מהירות אווירית בגובה פני הים ובלחץ סטנדרטי שבו הלחץ הדינמי זהה ללחץ הדינמי במהירות האווירית האמיתית בגובה שהמטוס טס בו.
"מהיום למחר" הייתה תוכנית חדשות ישראלית ששודרה בערוץ הראשון בשנים 1994–2012.
התוכנית הציגה את אירועי חדשות היום מזוויות שונות ובצורה נינוחה.
תחילה שודר בתוכנית מבזק חדשות קצר לסיכום אירועי היום (בליווי שפת הסימנים הישראלית למען כבדי השמיעה), לאחר מכן התמקדה התוכנית בנושא או שניים מאירועי היום, שאליהם התלוותה פרשנות של מומחה בתחום.
התוכנית, ששודרה בימים ראשון–חמישי, חתמה את שידורי הערוץ הראשון.
תחילה שודרה מהשעה 23:00 עד חצות, ובהמשך קוצרה למחצית ושודרה מ-23:30 עד 00:00.
את התוכנית ייסדו עמנואל הלפרין ודוד ויצטום.
מנחה התוכנית, עוד מיומה הראשון, הוא דוד ויצטום.
לעיתים ישבה בכסאו ענת שרן.
כמו כן, עד 2003 הגיש את התוכנית גם עמנואל הלפרין, שהפך לסמל תרבותי עקב כך.
בשנת 2004 החלה להגיש את התוכנית קרן נויבך.
ב-3 במאי 2012 שודרה המהדורה האחרונה של התוכנית.
שרי רז, על תרבות, קולנוע ותיאטרון.
יואב טוקר, כתב אירועי תרבות מפריז.
טבע את המשפט: "כאן יואב טוקר, פריז", עם מבטא צרפתי בעברית.
מהימנות (או אמינות) בדיני הראיות, היא מבחן ראייתי המבטא את יחסו של בית המשפט לאמיתות עדותו של עד במשפט.
מבחן המהימנות של המשפט הישראלי מעוגן בסעיף 53 לפקודת הראיות הקובע ש.
עניין של בית המשפט להחליט בו
מחקרים העלו ספקות האמנם התנהגות העד על דוכן העדים ראויה לשמש אבן בוחן למהימנותם.
אותות האמת המתגלים במשך המשפט
מהימנות בפסיקת בתי המשפט בישראל
קביעת ממצאי מהימנות מצריכה , נוסף על שיקולים שבהיגיון.
עם זאת, גם כאשר השופט לא התרשם ישירות מהעד, הוא מוסמך לקבוע ממצאי מהימנות על יסוד שיקולים שבהיגיון בלבד.
הלכה היא כי רשימת השיקולים המנויים בסעיף 53 אינה רשימה סגורה, אך מצויים בה השיקולים העיקריים שעל פיהם נדרש בית המשפט להכריע בשאלת המהימנות.
"אותות האמת" אינם רק אלה העולים מתוך עדות העד עצמו, אלא גם אינדיקציות לאמיתות או אי-אמיתות העדות העולות מתוך עדויות וראיות אחרות במהלך המשפט.
יעקב קדמי מסכם בספרו את ארבעת המבחנים העיקריים למהימנות עד:
התרשמותהתרשמות ישירה של השופט מהתנהגותו של העד על הדוכן.
הכלל הוא כי שאלת המהימנות מופקדת בידי הערכאה הדיונית השומעת את העד ועל כן בדרך כלל לא ניתן לערער על הכרעה הנוגעת למהימנות עד.
ערכאת הערעור תתערב רק במקרים נדירים.
השופט יעקב טירקל מבחין בין מהימנות לאמינות.
לגישתו, אפשר שתיקבע מהימנות גבוהה לעֵד ובו בזמן תתגלה בעיית אמינות ביחס לעדות.
פרסי מהנדרה "מהינדה" ראג'פקסה (בסינהלית: මහින්ද රාජපක්ෂ, בטמילית: மகிந்த ராஜபக்ச; נולד ב-18 בנובמבר 1945, ויראקטיה) הוא פוליטיקאי סרי לנקי שכיהן כנשיא סרי לנקה השישי בין 19 בנובמבר 2005 לינואר 2015, וכראש ממשלת סרי לנקה בשנים 2004–2005, 2018 ואחר כך בשנים 2019–2022 (בימי נשיאות אחיו, גוטביה רג'פקסה).
ראג'פקסה (עורך דין בהכשרתו) היה מנהיג מפלגת החרות של סרי לנקה והחל משנת 2016 מנהיג פלג שנפרד ממנה – חזית העם של סרי לנקה.
ראג'פקסה היה ידוע כבעל דעות פוליטיות של שמאל-מרכז, היה חבר בפרלמנט בין השנים 1970–1977 ושוב אחרי 1989. בשנות ה-90 מילא תפקידים של שר, כולל שר העבודה, שר הדיג ושר האוצר.
דודו של מהינדה רג'אפקסה, ד.מ.
מהינדה רג'אפקסה חידש את מנהג דודו ועונד צעיף זה.
מהינדה ראג'פקסה למד במכללת ריצ'מונד בגאלה, ולאחר מכן נסע לקולומבו הבירה, שבה למד קודם במכללה הבודהיסטית נלנדה ואחר כך במכללת תורסטאן.
בצעירותו שיחק בתפקידים משניים בכמה סרטי קולנוע ועבד פרק זמן כעוזר ספרן באוניברסיטת וידיודאיה.
אחרי מות אביו בשנת 1967 נבחר למועמד מפלגת החירות Freedom Party בגזרה האלקטורלית בליאטה שבמקום הולדתו.
כעבור 3 שנים בשנת 1970 נכנס בגיל 24 לפרלמנט כחבר הצעיר ביותר של הבית.
את לימודי המשפטים סיים ב-1974 במכללת סרי לנקה למשפטים ובנובמבר 1977 הוסמך כעורך דין.
באותה שנה, בעקבות תבוסתה ההיסטורית של מפלגתו, שבהנהגת סירימאבו בנדרנאיקה, איבד את מושבו בפרלמנט.
בשנים 1977–2001 ניהל רג'אפקסה משרד עריכת דין ביישוב טנגל במחוז הולדתו המבנטוטה ועסק רבות בנושא הפרות זכויות האדם.
במשך 25 שנה, עד שנת 2004 עמד בראש הוועד הסרי לנקי להזדהות עם הרשות הפלסטינית, תוך כדי תמיכה, בתוקף תפקיד זה, במציאת פתרון בדרכי שלום של הסכסוך הישראלי-פלסטיני ובהקמת מדינה פלסטינית עצמאית.
בשנת 1989 נבחר שוב לפרלמנט מטעם מחוז המנטוטה והתפרסם יחד עם מנוראני סרבנאמוטו הודות לארגון "חזית האימהות" שהתנגד ל"טרור הלבן" של קבוצת "החזית הפטריוטית הלאומית" ("Deshapremi Jathika Vyaparaya").
בממשלה בהנהגת סירימאבו בנדרנאיקה, כיהן ראג'פקסה כשר העבודה ואחר כך כשר ענף הדיג.
הניצחון של מפלגת הלאומית המאוחדת בשנת 2001 הביא אותו בחזרה לשורות האופוזיציה.
בעת כהונתו כשר נפתחה אוניברסיטה אוקיינוגרפית, הוקמה יחידת משמר החופים וכמו כן התחילו בעבודות בניית נמל חדש בהמבנטוטה (בשיתוף פעולה עם סין).
במרץ 2002 נבחר ראג'פקסה להיות מנהיג האופוזיציה בסרי לנקה.
ראש ממשלה בימי הנשיאה קומרטונגה (2004–2005)
ב-6 באפריל 2004 מונה ראג'פקסה לראש ממשלה במקום רניל ויקרמסינגה, בעקבות ניצחון הקואליציה הקרויה "ברית החירות של העם המאוחד" – UPFA.
ממשלתו הצטרכה להתמודד עם ההשלכות הקשות של הצונאמי מדצמבר 2004 שגרם לאבדן 35,000 חיי אדם, ואחר כך עם השלכות רעידת האדמה והצונאמי החדש מכיוון סומטרה בשנת 2005.
הקדנציה הראשונה כנשיא סרי לנקה (2005–2010)
ב-17 בנובמבר 2005, כמועמד של מפלגת החירות של סרי לנקה ובתמיכת קואליציה של 25 מפלגות, לרבות המפלגה הקומוניסטית והסיעה הלאומנית הסינהלית "החזית העממית לשחרור" JVP, ניצח ראג'פקסה בבחירות את יריבו, ויקרמסינגה, תוך זכייה ב-50.33% מהקולות.
כעבור יומיים נכנס לתפקיד, כשבאמתחתו תוכנית שאפתנית האמורה להעלות את קרנה של סרי לנקה בעולם ואת רמת חיי תושביה – תוכנית הקרויה "החזון של מהינדה" ("מהינדה צ'ינטאנה").
סיום מלחמת האזרחים עם תבוסת "נמרי השחרור של טאמיל אילם"
בהתמודדות עם המאבק נגד הגרילה הבדלנית של נמרי השחרור של טאמיל אילם LTTE, שלל ראג'פקסה את רעיון האוטונומיה לשטחים המאוכלסים על ידי רוב טמילי ודגל בשמירת אחדות סרי לנקה כמדינה.
במדיניותו זו מצא רג'אפקסה בני ברית חדשים בזירה הבין־לאומית, למשל איראן בהנהגתו של מחמוד אחמדינז'אד שביקר בקולומבו בשנת 2008.
אחרי הריגתם של מנהיג הנמרים הטמילים ולופילאי פרבהקראן וכמה משותפיו, ב-18 במאי 2009 הכריז ג'פאקסה רשמית על סיום מלחמת האזרחים – "הניצחון על הטרור".
לפי הערכות של האו"ם בעת המתקפה נגד הלוחמים הטמילים נהרגו כשבעת אלפים אזרחים.
מנהיג טמילי דיבר על 10,000 הרוגים מקרב האזרחים.
וגורדון וייס, אחד מהפקידים הבכירים של האו"ם שפעל בסרי לנקה טען שממשלת סרי לנקה אחראית לטבח של כארבעים אלף טמילים.
ימים ספורים לפני הניצחון על "נמרי השחרור", דחה ראג'פקסה את הלחצים של שרי החוץ של צרפת ובריטניה, קושנר ומיליבנד להסכים לשביתת נשק.
הוא ייעץ להם לפשפש במעשי בני ארצותיהם בעיראק ובאפגניסטן לפני שיבואו בטענות נגד אחרים.
ראג'פקסה טען שמדובר במלחמה פנימית ושאינו זקוק לשיעורים מהמנהיגים המערביים.
בינואר 2009 נרצח עורך עיתון שמתח בקורת על הנשיא ראג'פקסה.
תוך זכייה בפופולריות רבה בקרב האוכלוסייה הסינהלית שהיא רוב בארצו, ניצח הנשיא ראג'פקסה גם בבחירות הנשיאותיות מינואר 2010 מול בן מפקד הצבא לשעבר ובן בריתו לשעבר, הגנרל פונסקה, שהחליט לרוץ לנשיאות מטעם החזית הדמוקרטית החדשה של סרי לנקה.
אחרי בחירתו של ראג'פקסה לקדנציה נוספת של שש שנים, שני היריבים האשימו זה את זה במזימות של הפיכה צבאית.
ראש הברית הלאומית הטמילית בסרי לנקה, ראג'אוורוטיאם סמפנטאן האשים את רג'אפקסה בהפרות של זכויות האדם בעת הסכסוך עם הגרילה הטמילית.
בעקבות תבוסתה, כ-280,000 בני אדם נותרו חסרי בית.
גם סמפנטאן וגם פונסקה התלוננו על מניפולציות של תוצאות הבחירות, אבל לא יכלו למצוא הוכחות לכך.
בסופו של דבר הגנרל פונסקה נעצר ונידון ל-30 חודשי מאסר על ידי בית דין צבאי.
בשנים 2009–2010 הנשיא ראג'פקסה עורר ביקורות בשורות האופוזיציה ובתקשורת בגלל התעצמות פולחן אישיות שלו ברחבי המדינה והפרות זכויות אדם בעיקר בנוגע לדרי מחנות לעקורים הטמילים.
עקב טענות מבקריו על "פשעי מלחמה" בעת המאבק בטרור הטמילי, הועלו חששות לאפשרות שהנשיא הסרי לנקי ייעצר במקרה שינחת על אדמת אנגליה.
ב-8 בספטמבר 2010 הפרלמנט של סרי לנקה עם רוב של 161 קולות מול 17 מתנגדים והרבה המענויות הצביע בעד תיקון לחוקה שנועד לאפשר לנשיא להישאר בתפקיד יותר משתי קדנצות ולאפשר לרג'פקסה לרוץ לנשיאות פעם שלישית.
בנוסף לפי התיקון מחדש פוזה המועצה שבעבר נדרשה לייעץ לנשיא במינוי שופטים, ועדות בחירות וועדות לזכויות האדם.
במקום המועצה זו הוקמה מועצה פרלמטרית ללא זכות וטו ושכללה רק שני חברי אופויזיציה.
אנשי אופוזיציה האשימו אותו שהשתמש בשוחד ואיומים כדי למשוך את תמיכתם של חברי פרלמנט מהאופוזיציה.
בינואר 2013 פיטר רג'פקסה את נשיא בית המשפט העליון שיראני בנדרנאיקה ומינה במקומו אדם מקורב אליו, הפרקליט הכללי לשעבר מוהן פיריס.
בנובמבר 2014 החליט בית המשפט העליון שאין מניעה משפטית לאפשרות שרג'פקסה ייבחר לכהונה שלישית.
בתמיכה מקיר לקיר במפלגתו בנובמבר 2014 חתם רג'פקסה על ארגון בחירות נשיאותיות טרם המועד, (כהונתו הייתה אמורה להסתיים בנובמבר 2016).
ב-21 בנובמבר 2014 הודיע במפתיע מייטריפלה סירסינה, שהיה שר הבריאות ומזכיר כללי של מפלגת החירות של סרי לנקה, שירוץ לנשיאות כמועמד משותף מטעם האופויזיציה, כולל מפלגת האחדות הלאומית.
הוא נתמך על ידי נשיאת סרי לנקה לשעבר, צ'נדריקה קומרטונגה ופוליטיקאים משפיעים אחרים, לרבות מברית החירות של העם המאוחד (UPFA).
אחרי תבוסתו בבחירות לנשיאות ב-9 בינואר 2015 התפטר רג'פקסה מתפקיד הנשיא לטובת מייטריפלה סיריסנה.
יותר מאוחר ב-2015 לא הצליח ראג'פקסה להיבחר לראשות הממשלה אחרי שמפלגתו נוצחה בבחירות לפרלמנט.
הוא נבחר לפרלמנט מטעם מחוז קורונגלה.
רניל ויקמסינגה התמנה לראש הממשלה במקומו.
ב-28 באוקטובר 2018 אחרי שמפלגת UPFA עזבה את הקואליציה הממשלתית, ביקש הנשיא סיריסנה מרג'פקסה להרכיב ממשלה חדשה.
ראש הממשלה המכהן, רניל ויקמסינגה סירב לקבל את הדין וטען שהמינוי אינו חוקי.
הפרלמנט הצביע בשתי הצבעות אי אימון נגד ראג'פקסה, אולם הנשיא סיריסנה דחה אותן.
ב-3 בדצמבר 2018 בית משפט השהה סמכויותיו של ראג'פקסה כראש ממשלה בטיעון שממשלתו אינה יכולה לתפקד עד שלא תהיה לגיטימית.
בהמשך פלג בראשות ראג'פקסה התפלג ממפלגת החירות והקים מפלגה החדשה חזית העם של סרי לנקה שיותר מאוחר, בבחיות המקומיות ב-11 בפברואר 2018 כבשה את המקום הראשון לפי שיעור הקולות.
בסופו של דבר אחרי 50 יום התפטר מראשות הממשלה ב-15 בדצמבר 2018.
ב-18 בדצמבר 2018 הפך מהינדה ראג'פקסה לראש האופוזיציה.
אחרי שאחיו הצעיר, גוטביה ראג'פקסה נבחר לנשיא הרפובליקה ב-16 בנובמבר 2019, ב-21 בנובמבר שוב התמנה מהינדה ראג'פקסה לראש ממשלה בשנת 2022 בנסיבות משבר כלכלי חמור, אחרי מהומות מתמשכות כולל אלימות של תומכי ראש הממשלה נגד מפגינים, ב-9 במאי 2022 נאלץ ראג'פקסה להתפטר מראשות הממשלה.
הוא פונה מביתו על ידי הצבא אחרי שמפגינים הציתו אותו ופרצו בו.
מהינדה ראג'פקסה נשוי לשיראנטי, פסיכולוגית, בת של הקומודור א.
ויקרמאסינגה ומלכת יופי לשעבר, ולזוג יש שלושה בנים.
הבן הבכור, נמל, הוא חבר בפרלמנט מטעם המחוז המבנטוטה והאח האמצעי, יושיטה, משרת כסגן משנה בחיל הים.
תוארי דוקטור לאות כבוד של אוניברסיטת קולומבו (2009) ושל אוניברסיטת הידידות בין העמים של רוסיה (2010)
2014 – עיטור "כוכב פלסטין" מטעם הרשות הלאומית הפלסטינית
תואר פרופסור אמריטוס של אוניברסיטת ויסווה בהארטי בקולקטה, הודו – על תרומתו להגנה על לזכויות האדם
מהיר ועצבני הוא סרט פעולה אמריקאי משנת 2001 בבימויו של רוב כהן בכיכובם של פול ווקר, וין דיזל, מישל רודריגז, ג'ורדנה ברוסטר, ריק יון, צ'אד לינדברג, מאט שולץ וג'וני סטרונג.
זה הסרט הראשון בסדרת הסרטים, ועם השנים נעשו לו תשעה סרטי המשך – האחרון שבהם יצא לאקרנים בחודש מאי 2023 והוא "מהיר ועצבני 10".
מחוץ ללוס אנג'לס, צוות שודדים, הנוסעים בשלוש מכוניות הונדה סיוויק שעברו שיפוץ כבד, משתלטים על נגרר של משאית חצי-גורר הנושא ציוד אלקטרוני ונמלטים אל תוך הלילה לאורך כביש טמינל איילנד.
בינתיים, השוטר בריאן אוקונר ממשטרת לוס אנג'לס נשלח לפעול תחת כיסוי כחלק מכוח משימה משותף של ה-LAPD וה-FBI כדי לאתר את הצוות האחראי לשוד.
בריאן חוקר את חנות המכולת ובית הקפה של משפחת טורטו, המנוהלים על ידי מיה, אחותו של נהג המרוצים הידוע דומיניק "דום" טורטו.
כאשר צוות של דום מגיע למקום – וינס, ליאון, ג'סי וחברתו של דום, לטי – וינס מתחיל לחשוד בבריאן ומתגרה בו.
בריאן מפוטר מיידית מעבודתו בכיסוי במוסך של הארי ומורחק מהמכולת.
בריאן מביא מכונית מיצובישי אקליפס RS מודל 1995 משופרת למפגש רכבים, בתקווה למצוא רמז על צוות השודדים.
דום מגיע עם ה-RX-7 שלו ומתחיל מרוץ.
בהיעדר מוניטין, בריאן מתערב על מכוניתו; הוא, דום ושני נהגים נוספים מתחרים.
מכוניתו של בריאן מתקלקלת, ודום מנצח במרוץ, אך שוטרי LAPD מגיעים, מה שמאלץ את דום להימלט.
בריאן מציל אותו ועוזר לו לברוח, אך בטעות נכנס לשטח בו שולטת כנופיית מרוצים יריבה בראשות ג'וני טראן ובני דודו לאנס.
טראן ולאנס הורסים את האקליפס, והשניים נאלצים לשוב לביתו של דום ברגל.
דום מזכיר לבריאן שהוא עדיין חייב לו מכונית "של עשר שניות".
בריאן מביא גרוטאה של טויוטה סופרה MK4 למוסך של דום, והצוות מתחיל בתהליך שיקומה.
במקביל, הוא מתחיל לצאת עם מיה ומחפש מידע על עסקי הפיננסים של טראן.
במהלך חקירה של אחד המוסכים של הקטור, בריאן נתפס על ידי דום ווינס; הוא מצליח לשכנע את האחרון שהוא רק חוקר את הרכבים של כנופיית טראן כהכנה לאירועי "מרוץ מלחמות".
במהלך החקירה, השלושה מגלים כמות גדולה של ציוד אלקטרוני, ובריאן מדווח על כך למפקדיו, סמל טאנר מה-LAPD וסוכן ה-FBI בילקינס.
טראן נעצר, אך מתברר שהוא רכש את הציוד כחוק.
בילקינס הזועם גוער בטאנר ובבריאן.
לאחר מכן הוא מודיע לבריאן כי נהגי המשאיות החלו לחמש את עצמם במטרה להרוג את השודדים, ומודיע לו שיש לו 36 שעות לאתרם.
בילקינס מאמין כי האחראי לשודדים הוא דום כל הזמן הזה.
בריאן ודום מגיעים ל"מרוץ מלחמות", שם ג'סי מתערב ומפסיד את ה-Jetta MK3 של אביו במרוץ נגד טראן עם הונדה S2000 שלו.
ג'סי נמלט לאחר ההפסד, מה שמוביל לעימות בין דום לטראן.
טראן מאשים את דום שהוא סוכן סמוי, והשניים מתקוטטים לפני שמפסיקים אותם.
באותו ערב, בריאן רואה את דום עוזב עם צוותו לביצוע השוד.
בריאן מגלה את זהותו למיה המודאגת, ומשכנע אותה לעזור לו מתוך ידיעה על הסכנה שהם עומדים בפניה.
דום, לטי, וינס וליאון מנסים להשתלט על המשאית; הנהג יורה לעבר וינס, פוצע אותו קשה ומעיף את לטי מהכביש.
בריאן ומיה מגיעים לעזור, אך בריאן נאלץ לחשוף את זהותו כאשר הוא מזעיק חילוץ רפואי להצלת וינס.
דום, מיה, לטי וליאון בורחים לפני שהמשטרה מגיעה.
מאוחר יותר, בריאן מגיע לעצור את דום, אך האחרון דורש ממנו לעזוב כדי להציל את ג'סי שנמצא בסכנה מידי כנופיית טראן.
ג'סי מופיע ומבקש עזרה, אך נורה על ידי טראן ולאנס שרוכבים על אופנועים.
בריאן מוותר על מעצרו של דום ויוצא במרדף אחר טראן ולאנס, בעוד דום עולה על ה-Charger R/T של אביו כדי לרדוף אחר טראן ולנקום את מותו של ג'סי.
במהלך המרדף, דום מוריד את לאנס מהכביש ובריאן הורג את טראן.
לאחר מכן, בריאן רודף אחרי דום, והשניים מסכימים למרוץ של רבע מייל עם חציית מסילת רכבת.
המרוץ מסתיים בתיקו צמוד, אך דום נטרק על ידי משאית חולפת.
במקום לעצור אותו, בריאן מוסר לדום את המפתחות לסופרה שלו, מזכיר לו שהוא עדיין חייב לו מכונית של עשר שניות.
הוא מתרחק ודום נוסע מהמקום.
בסצנה שאחרי הקרדיטים, דום נראה נוהג בבאחה קליפורניה, מקסיקו, ברכב Chevrolet Chevelle SS משנת 1970.
שם השחקן/ית שם הדמות הערותפול ווקר בריאן אוקונרוין דיזל דומיניק "דום" טורטומישל רודריגז לטישיה "לטי" אורטיזג'ורדנה ברוסטר מיה טורטוריק יון ג'וני טראןהאנטגוניסט הראשי של הסרטצ'אד לינדברג ג'סימאט שולץ וינסג'וני סטרונג ליאוןרוב כהן שליח הפיצהרוב כהן הוא במאי הסרט
מהיר ועצבני 2 הוא סרט פעולה אמריקאי משנת 2003 וסרט ההמשך לסרט הראשון בסדרת הסרטים המצליחה מהיר ועצבני.
בסרט מככבים פול ווקר, טייריס גיבסון, אווה מנדס, קול האוזר ולודקריס.
הסרט יצא לאקרנים ב-3 בינואר 2003 וזכה להצלחה קופתית גדולה כשהכניס 236 מיליון דולר, אך גם לביקורות מעורבות וקיבל 36% מפי מבקרי קולנוע באתר Rotten Tomatoes.
בריאן או'קונר, שוטר לשעבר ב-LAPD, נמלט למיאמי ומסתתר לאחר שסייע לפושע המבוקש דומיניק טורטו בלוס אנג'לס לברוח מהרשויות.
הוא מתפרנס ממרוצי רחוב, נוהג במכונית Nissan R34 Skyline GT-R משנת 1999 באירועים שאורגנו על ידי חברו, המכונאי טג' פארקר.
בריאן נעצר לאחר אחד המרוצים, אך הבוס לשעבר שלו, סוכן מיוחד של ה-FBI בילקינס וסוכן של סוכנות ההגירה מארקהאם מציעים לו עסקה לניקוי הרישום הפלילי שלו בתמורה להסכמה לחדור ולסייע במעצר ברון הסמים קרטר ורון.
בריאן מסכים בתנאי שהוא יבחר את שותפו, ומחליט על חבר ילדותו המנוכר, רומן פירס.
בתחילה רומן לא סומך על בריאן בשל היותו שוטר ולא מונע את מעצרו הקודם, אך הוא מסכים לעסקה דומה לניקוי רישומו הפלילי.
בחזרה במיאמי, סוכנת המכס מוניקה פואנטס, שנמצאת בעצמה תחת כיסוי ועובדת עבור ורון, דואגת לפגישה עבורם.
לאחר מבחן שבו בריאן ורומן מביסים שישה נהגים אחרים כדי להשיג חבילה מהמכונית של ורון במגרש עיקול, הם מקבלים עבודה להביא חבילה לוורון באיי פלורידה.
במהלך המבחן, מארקהאם מאמין שהם בורחים וכמעט מסכן את הכיסוי שלהם בכך שהוא פוגש אותם במגרש.
כדי למנוע ממארקהאם לפגוע במשימה הבאה, בריאן ורומן רוכשים Camaro SYC משנת 1969 ו-Challenger R/T משנת 1970 במרוץ על שטרות רכב משני נהגים שהפסידו במבחן של ורון.
במועדון לילה, ורון מענה את הבלש המושחת במשטרת מיאמי, וויטוורת', כדי לתת לאנשיו חלון הזדמנויות להימלט.
ורון מאיים לאחר מכן על מוניקה, שראה אותה מדברת בחיבה עם בריאן מוקדם יותר במועדון.
בריאן ורומן מבקרים שוב את טג' וצוותו, והם מארגנים הסחת דעת במהלך הנסיעה לאיים.
באחד הבקרים, בריאן מתעורר ומגלה שמוניקה בביתו.
היא מזהירה אותו כי ורון מתכוון להרוג אותם ברגע שהמשלוח יושלם.
אנריקה ורוברטו מגיעים, מחפשים אותה, ועימות מתפתח לפני שוורון מגיע כדי להרגיע את המצב, ומוניקה נמלטת מראש.
ביום המשימה, בריאן ורומן מחלקים את הכסף בין המכוניות שלהם ויוצאים לדרך.
וויטוורת' מזעיק לבסוף את משטרת מיאמי, ומתחיל מרדף.
השניים מובילים את השוטרים למחסן שבו הסחת דעת שאורגנה על ידי טג' יוצרת כאוס.
בריאן ורומן מתחמקים מהמשטרה במכוניות השרירים, בעוד שטג' וסוקי, נהגת רחוב נוספת, נעצרים כשהם נוהגים בכלי רכב מצוידי GPS במטרה להטעות את השוטרים.
כאשר בריאן מתקרב לשדה התעופה, אנריקה מורה לו לסטות למרינה.
במקביל, רומן משגר את רוברטו ממכוניתו באמצעות מושב מפלט מאולתר עם חמצן דו-חנקני.
בשדה התעופה, המכס מקיפים את המטוס אך מגלים שהם הוטעו.
במרינה, ורון חושף כי ידע שהוא נמצא תחת מעקב וסיפק מידע שגוי למוניקה.
ורון מורה להרוג את בריאן ולקחת את מוניקה ליאכטה הפרטית שלו, מתוך כוונה להשתמש בה כבן ערובה.
לפני שאנריקה מספיק להרוג את בריאן, רומן מגיע והשניים משתלטים עליו.
ורון נמלט ליאכטה, אך נעצר כאשר בריאן נוהג ב-Yenko ומקפיץ אותו מהמסלול, מתרסק לתוך הסיפון.
בריאן, רומן ומוניקה משתלטים על ורון ומנטרלים אותו.
העסקה מול מארקהאם נשמרת, והוא מנקה את הרישום הפלילי של בריאן ורומן, ורומן מוסר את כספו של ורון.
בריאן ורומן מחליטים להישאר במיאמי ומחליטים לפתוח מוסך יחדיו, במימון חלק מהכסף שהחביאו בסתר.
פול ווקר - בריאן אוקונר
טייריס גיבסון - רומן פירס
אווה מנדס - מוניקה פואנטס
קול האוזר - קרטר ורון, ברון סמים, האנטגוניסט הראשי של הסרט
מהיר ועצבני: טוקיו דריפט הוא סרט פעולה אמריקאי משנת 2006. זהו השלישי בסדרת הסרטים "מהיר ועצבני", אך הוא עומד בפני עצמו ואינו ממשיך את העלילה מהסרטים הקודמים באופן ישיר.
פסקול הסרט כולל שירים של פאר איסט מובמנט, דון עומר, די ג'יי שהאדו ועוד.
באורו ואלי שבאריזונה, התיכוניסט הבעייתי שון בוזוול מתחרה מול חברו לספסל הלימודים, קליי, במכוניותיהם – שברולט מונטה קרלו מ-1971 ודודג' וייפר SRT-10 מ-2003. במהלך המירוץ הם מתנגשים אחד בשני, עד שקליי מתרסק עם הוייפר לתוך צינור גדול, ושון מנצח את המירוץ אך הורס את המונטה קרלו שלו.